**Watford Football Club** on jalkapalloseura Watfordin kaupungista Hertfordshirestä Englannista. Se pelaa Englannin toiseksi korkeimmalla sarjatasolla Englannin mestaruussarjassa. 

Seura perustettiin vuonna 1881, pelipaikkana tuolloin Cassio Road Ground. Muutto Vicarage Roadille, nykyiselle kotikentälle, tapahtui vuonna 1922. Seuran lempinimi on *The Hornets*, keltamustan peliasun mukaan. Watfordilla on pitkään jatkunut "naapuriviha" Luton Townin kanssa.

Seura tunnetaan parhaiten ajoilta jolloin sitä valmensi entinen Englannin jalkapallomaajoukkueen valmentaja Graham Taylor. Ensimmäisen kerran hän toimi valmentajana vuosina 1977–1987, jona aikana joukkue nousi silloiseen 1. divisioonaan 4. divisioonasta, selviten myös FA Cup -loppuotteluun 1984 ja ottaen osaa UEFA Cupiin. Toisen kerran Taylor oli peräsimessä 1997–2001, kun joukkue nousi 2. divisioonasta valioliigaan peräkkäisinä kausina. Molempien valmennuskausien aikana joukkueen omistajana toimi Elton John, joka nykyään on seuran kunniapuheenjohtaja. Toisen kerran Watford pelasi FA Cupin loppuottelussa vuonna 2019.

Historia
--------

### Graham Taylorin aikakausi (1977–1987)

Kun 32-vuotias Graham Taylor tuli Watfordin valmentajaksi kauden 1976–1977 alussa, oli seuran juuri ottanut haltuunsa poptähti Elton John, ja sarjana oli neljäs divisioona. Kiitos puheenjohtajan, valmentajan ja pelaajien ponnistelujen, seura saavutti pääsarjan, 1. divisioonan kaudeksi 1982–1983. Pelaajat kuten John Barnes, Ross Jenkins ja Luther Blissett olivat eräitä Englannin arvostetuimmista jalkapalloilijoista 80-luvulla. Watford päätti ensimmäisen pääsarjakautensa tyylillä, sijoittuen sarjassa toiseksi mestari Liverpoolin jälkeen. Seuraavalla kaudella seura otti osaa UEFA Cupiin, ja FA Cup -loppuottelu oli vuorossa vuonna 1984, joskin joukkue hävisi Evertonille. Luotsattuaan Watfordin yhdeksänneksi kaudella 1986–1987, Taylor siirtyi Aston Villaan, ja hänen seuraajansa Dave Bassett erotettiin 8 kuukauden kuluttua, huonon 1987–1988 kauden alun takia.

### Elämä pääsarjan ulkopuolella (1987–1998)

Watford Putosi 1. divisioonasta kauden 1987–1988 päätteeksi, ja hävisi 2. divisioonan nousukarsinnat seuraavana keväänä. Seuraavien vuosien aikana Watford ei hätyytellyt kärkisijoja – paras sijoitus oli kauden 1994–1995 seitsemäs sija.

### Graham Taylorin paluu (1998–2001)

Graham Taylor palasi Watfordiin helmikuussa 1996 tittelillä Director of Football, entisen pelaajan Kenny Jackettin toimiessa päävalmentajana, mutta ei kyennyt estämään seuran putoamista sarjaporrasta alemmas (silloinen 2.div). 2. divisioonan keskikastissa vietetyn kauden 1996–1997 jälkeen Jackett siirtyi kakkosvalmentajaksi ja Taylor otti managerin tehtävät jälleen hoidettavakseen. Muutos osoittautui onnistuneeksi ja Watfor nappasi 2. divisioonan mestaruuden kaudella 1997–1998, jättämällä Bristol Cityn kakkoseksi pitkän taistelun jälkeen. Toinen perättäinen sarjanousu seurasi kaudella 1998–1999, joukkueen kaadettua nousukarsintojen loppuottelussa Boltonin varmistaen nousun valioliigaan. Valioliigakausi alkoi pirteästi alkukauden yllätysvoitolla Liverpoolista, mutta pian kurssi kääntyi, ja Watford putosi sarjasta sijoituttuaan viimeiseksi. Graham Taylor siirtyi eläkkeelle kauden 2000–2001 päätteeksi (vaikkakin muutaman kuukauden päästä palasi valmentamaan Aston Villaa), ja seuraaja oli yllätysnimi Gianluca Vialli, joka oli hetkeä aiemmin irtisanottu Chelseasta.

### Watford Viallin alaisuudessa (2001–2002)

Viallin aika seurassa oli lyhyt ja kivinen. Hän korvasi pitkään seurassa palvelleet henkilöt, kuten Kenny Jackettin ja Luther Blissettin, Chelseasta mukanaan tuomilla henkilöillä, saaden aikaan paljon kritiikkiä. Vialli teki useita korkean profiilin hankintoja, ja seuran palkkakustannukset nousivat taivaisiin, Viallin itsensä ansaitessa miltei miljoona puntaa vuodessa. Kuitenkin kausi oli vain keskinkertainen, seuran sijoittuessa sarjassa 14:nneksi, ja Vialli sai kenkää yhden kauden jälkeen. Hänet korvattiin Ray Lewingtonilla, joka oli toiminut edellisen kauden reservijoukkueen valmentajana.

### Ray Lewington (2002–2005)

Lewington otti vastuun kaudelle 2002–2003. Kesän aikana monet Viallin hankinnoista lähtivät seurasta. Lewingtonilla oli vähät varat vahvistaa joukkuetta, ja hän sai hankittua vain kaksi pelaajaa, kokeneen Neal Ardleyn and Sean Dychen. Watfordin taloudellisten vaikeuksien laajuus julkistettiin syksyllä. Vaikeuksia lisäsi entisestään Viallille ja joillekin pelaajille maksettaviksi määrätyt korvaukset sopimuksien purkamisen johdosta, sekä Viallin päätös haastaa seura oikeuteen keväällä 2003. Joukkue aloitti kauden hyvin, huolimatta siitä, että pelaajien piti tyytyä pienempään palkkaan. Kausi päättyi keskikastissa, ja yllättävään FA Cupin välierään, jossa tappio tuli valioliigan Southamptonille. Watford kävi myös pelaamassa Kuopiossa Kuopion Palloseuraa vastaan ystävyysottelun, jonka Watford voitti 3–1.

Jatkuneet taloudelliset vaikeudet johtivat useiden pelaajien poistamiseen, mukaan lukien ennätyshankinta Allan Nielsen sekä hyökkääjät Gifton Noel-Williams ja Tommy Smith. Uusi hyökkäyskalusto loi kuitenkin toivoa. Danny Webber ja Jimmy Davis ManU:sta, sekä vanha tähti Bruce Dyer.

Davis kuitenkin kuoli auto-onnettomuudessa kauden avauspäivänä. Tällä oli suuri merkitys joukkueen esityksiin kauden alussa. Erityisesti Davisin hyvä ystävä Webber oli poissa tolaltaan. Koko talven joukkue oli vaikeuksissa, pyörien juuri karsiutumisrajan yläpuolella. Vahva kauden päätös laituri Lee Cookin johdolla nosti seuran taulukon keskivaiheille.

Kausi 2004–2005 jatkui siinä hyvässä nosteessa jossa edellinen päättyi. Kauden edetessä seura alkoi kuitenkin vajota kohti putoamisrajaa. Jälleen hyvä menestys cupissa auttoi seuran taloudellista tilaa, joukkueen yltäessä välierään liigacupissa. Huono menestys liigassa johti kuitenkin maaliskuun 22. päivänä valmentaja Lewingstonin irtisanomiseen. Irtisanominen oli ristiriitainen, useiden fanien ollessa tyytymättömiä ratkaisuun erottaa valmentaja, joka oli johdattanut seuran kahteen cup välierään kolmessa vuodessa.

### Aidy Boothroyd (2005–2008)

Valioliigaottelun Watford–Bournemouth alkuseremoniat Vicarage Roadilla 31.3.2018.
35-vuotias Adrian "Aidy" Boothroyd palkattiin valmentajaksi toimittuaan Leeds Unitedin apuvalmentajana, ja 70-vuotias Keith Burkinshaw hankittiin hänen kakkosmieheksensä. Hänen kokemattomuutensa loi epäluuloa fanien keskuuteen, jotka pelkäsivät ettei hän pystyisi pitämään seuraa mestaruussarjassa.

Fanien vastalauseet jatkuivat läpi kesän, Boothroydin irtisanottua legendaarisen valmentajan Nigel Gibbsin, joka oli toiminut seurassa jo yli kaksikymmentä vuotta. Fanit saivat nähdä myös useiden suosikkipelaajiensa lähtevän, mukaan lukien hyökkääjäkaksikko Heidar Helguson ja Danny Webber. Näin seuraan jäi vain yksi hyökkääjä.

Elokuun lopun rykäyksessä Boothroyd hankki seuraan hyökkääjät Darius Hendersonnin ja Marlon Kingin, topparit Clarce Carlislen ja Malky Mackay, keskikenttämies Matthew Springin sekä maalivahti Ben Fosterin (kauden mittainen lainasopimus), poistaen useiden kannattajien epäilykset liian kapeasta materiaalista.

Vaikkakin Watford hävisi kauden avausottelunsa Prestonia vastaa, oli Boothroydin ensimmäinen kausi vakuuttava, joukkueen pitäessä tukevasti kiinni sarjan kolmannesta sijasta. Hyvä vire kevätkaudella 2006 johti myös vaikuttavaan vierasvoittoon sarjakakkosesta Sheffield Unitedista. Voitto nosti jo toiveita kakkospaikasta ja suorasta noususta. Pieni notkahdus loppukaudesta hautasi haaveet suorasta noususta, mutta paikka nousukarsintoihin varmistui huhtikuun 9. päivä tasapelillä Lutonia vastaan. Nousukarsintojen välierissä Watford kaatoi Crystal Palacen vieraissa 3–0, ja toisessa osaottelussa kotikentällä päädyttiin maalittomaan tasapeliin 0–0. Watford eteni voitollaan loppuotteluun, joka pelattiin Millennium Stadiumilla Cardiffissa. Loppuottelussa Watford löylytti Leedsiä numeroin 3–0. Jay DeMerit, Neil Sullivan (oma maali) ja Darius Henderson takasivat maaleillaan Watfordille nousun valioliigaan ja arviolta 40 miljoonan punnan lisätulot.
Valioliigavisiitti jäi kuitenkin yhden kauden mittaiseksi ja joukkue putosi takaisin Mestaruussarjaan. Boothroyd jätti seuran marraskuussa 2008.

### Mestaruussarjaa ja paluu Valioliigaan (2008–)

Boothroydin jätettyä seuran joukkueen managerina toimi ensin väliaikaisesti Malky Mackay ennen kuin manageriksi palkattiin Brendan Rodgers. Rodgersin aikakin jäi varsin lyhyeksi, sillä hän sai lähteä jo 27 ottelun jälkeen kesäkuussa 2009 ja tilalle palkattiin jälleen Mackay. Rodgersin 27 ottelun mittaisen uran voittoprosentti oli hieman päälle 40.

Mackayn ensimmäisellä kaudella Watford sijoittui 16:nneksi mestaruussarjassa. Seuraavana kaudella sijoitus oli 14:s. Kaudelle 2011–2012 valmentajaksi tuli Sean Dyche. Kauden päätteeksi Watford sijoittui 11:nneksi. Kaudella 2012–2013 seuraa valmensi Gianfranco Zola, joka nosti joukkueensa mestaruussarjan kolmanneksi. Zolan tilalle tuli kesken kauden 2013–2014 Giuseppe Sannino ja joukkue sijoittui 13:nneksi. Sanninon korvasivat lyhyeksi ajaksi Óscar García Junyent ja Billy McKinlay, jotka kummatkin valmensivat vain muutaman ottelun ajan Watfordia. Lokakuussa 2014 valmentajaksi tuli Slaviša Jokanović ja kauden 2014–2015 päätteeksi Watford sijoittui toiseksi ja nousi Valioliigaan.

Watfordin valmentajaksi tuli kesäkuussa 2015 Quique Flores. Kaudella 2015–2016 joukkue sijoittui Valioliigassa 13:nneksi ja kaudella 2016–2017 Walter Mazzarrin valmennuksessa 17:nneksi. Kaudella 2017–2018 valmentajana aloitti Marco Silva mutta tammikuussa 2018 hänen tilalleen tuli Javi Gracia. Watford sijoittui tuolloin lopulta 14:nneksi ja seuraavalla kaudella 11:nneksi. Keväällä 2019 Watford selviytyi toisen kerran FA Cupin loppuotteluun, jossa se hävisi Manchester Citylle 0–6. Kauden 2019–2020 päätteeksi Watford putosi mestaruussarjaan.

Kotikentät
----------

* 1883: Vicarage Meadow
* 1883–1889: Colney Butts
* 1889–1922: Cassio Road
* 1922–: Vicarage Road

Sarjahistoria
-------------

Watford FC:n kotistadion Vicarage Roadin puolelta.
* 1920: Alkuperäinen joukkue 3. divisioonassa
* 1921–1958: 3. divisioona (eteläinen)
* 1958–1960: 4. divisioona
* 1960–1969: 3. divisioona
* 1969–1972: 2. divisioona
* 1972–1975: 3. divisioona
* 1975–1978: 4. divisioona
* 1978–1979: 3. divisioona
* 1979–1982: 2. divisioona
* 1982–1988: 1. divisioona
* 1988–1992: 2. divisioona
* 1992–1996: 1. divisioona
* 1996–1998: 2. divisioona
* 1998–1999: 1. divisioona
* 1999–2000: Valioliiga
* 2000–2004: 1. divisioona
* 2004–2006: Mestaruussarja
* 2006–2007: Valioliiga
* 2007–2015: Mestaruussarja
* 2015–2020: Valioliiga
* 2020-2021: Mestaruussarja
* 2021-2022: Valioliiga
* 2022-: Mestaruussarja

Entisiä pelaajia
----------------

| Pelaaja | Paikka | Vuodet | Ottelut | Maalit | Kansalaisuus | Mo | Lähde |
| --- | --- | --- | --- | --- | --- | --- | --- |
| Almunia, ManuelManuel Almunia | mv | 2012–2014 | 81 | 0 |  Espanja | 0 |  |
| Amrabat, NordinNordin Amrabat | h | 2016–2018 | 48 | 0 |  Marokko | 52 |  |
| Arlauskis, GiedriusGiedrius Arlauskis | mv | 2015–2017 |  |  |  Liettua | 23 |  |
| Baardsen, EspenEspen Baardsen | mv | 2000–2002 |  |  |  Norja | 4 |  |
| Bangura, AlAl Bangura | kk | 2005–2009 | 78 | 1 |  Sierra Leone | 1 |  |
| Barnett, TommyTommy Barnett | h | 1928–1939 | 431 | 160 |  Englanti | 0 |  |
| Belkalem, EssaïdEssaïd Belkalem | p | 2013–2014 | 10 | 0 |  Algeria | 19 |  |
| Bellerín, HéctorHéctor Bellerín | p | 2013–2014 |  |  |  Espanja | 3 |  |
| Blissett, LutherLuther Blissett | h | 1976–1993 | 503 | 186 |  Englanti | 14 |  |
| Blondeau, PatrickPatrick Blondeau | p | 2001–2002 |  |  |  Ranska | 2 |  |
| Bouazza, HameurHameur Bouazza | h | 2004–2007 | 100 | 13 |  Algeria | 21 |  |
| Briggs, MatthewMatthew Briggs | p | 2013 |  |  |  Guyana | 1 |  |
| Britos, MiguelMiguel Britos | p | 2015–2019 | 74 | 2 |  Uruguay | 0 |  |
| Carlisle, ClarkeClarke Carlisle | p | 2005–2007 |  |  |  Englanti | 0 |  |
| Cassetti, MarcoMarco Cassetti | p | 2012–2014 | 81 | 1 |  Italia | 5 |  |
| Cauņa, AleksandrsAleksandrs Cauņa | kk | 2009 |  |  |  Latvia | 44 |  |
| Cork, JackJack Cork | kk | 2009 |  |  |  Englanti | 1 |  |
| DeMerit, JayJay DeMerit | p | 2004–2010 | 213 | 10 |  Yhdysvallat | 25 |  |
| Devonshire, AlanAlan Devonshire | kk | 1990–1992 |  |  |  Englanti | 8 |  |
| Dixon, KerryKerry Dixon | h | 1996 |  |  |  Englanti | 8 |  |
| Doyley, LloydLloyd Doyley | p | 2001–2015 | 443 | 2 |  Jamaika | 9 |  |
| Drinkwater, DannyDanny Drinkwater | kk | 2011 |  |  |  Englanti | 3 |  |
| Dyche, SeanSean Dyche | p | 2002–2005 | 78 | 0 |  Englanti | 0 |  |
| Ellington, NathanNathan Ellington | h | 2007–2011 | 56 | 5 |  Englanti | 0 |  |
| Forbes, KieronKieron Forbes | kk | 2007–2008 |  |  |  Englanti | 0 |  |
| Gayle, MarcusMarcus Gayle | h | 2002–2005 | 115 | 9 |  Jamaika | 18 |  |
| Gibbs, NigelNigel Gibbs | p | 1983–2002 | 491 | 7 |  Englanti | 0 |  |
| Graham, DannyDanny Graham | h | 2009–2011 |  |  |  Englanti | 0 |  |
| Helguson, HeiðarHeiðar Helguson | h | 2000–2010 | 228 | 75 |  Islanti | 55 |  |
| Hodges, GlynGlyn Hodges | kk | 1987–1990 | 102 | 19 |  Wales | 18 |  |
| Hogg, JonathanJonathan Hogg | kk | 2011–2013 | 84 | 0 |  Englanti | 0 |  |
| Hyde, MicahMicah Hyde | kk | 1997–2004 | 286 | 44 |  Jamaika | 17 |  |
| Ibarbo, VíctorVíctor Ibarbo | h | 2015–2016 |  |  |  Kolumbia | 15 |  |
| Issa, PierrePierre Issa | p | 2001–2002 |  |  |  Etelä-Afrikka | 47 |  |
| Jackett, KennyKenny Jackett | p/kk | 1980–1990 | 428 | 34 |  Wales | 31 |  |
| James, DavidDavid James | mv | 1990–1992 | 98 | 0 |  Englanti | 53 |  |
| Jenkins, RossRoss Jenkins | h | 1972–1983 | 398 | 142 |  Englanti | 0 |  |
| Jennings, PatPat Jennings | mv | 1963–1964 | 52 | 0 |  Pohjois-Irlanti | 119 |  |
| Johnson, AdamAdam Johnson | kk | 2007 | 12 | 5 |  Englanti | 12 |  |
| Kačaniklić, AlexanderAlexander Kačaniklić | h | 2012 |  |  |  Ruotsi | 19 |  |
| King, MarlonMarlon King | h | 2005–2008 | 87 | 37 |  Jamaika | 24 |  |
| Kuszczak, TomaszTomasz Kuszczak | mv | 2012 |  |  |  Puola | 11 |  |
| Layún, MiguelMiguel Layún | p | 2015–2016 |  |  |  Meksiko | 70 |  |
| Nielsen, AllanAllan Nielsen | kk | 2000–2003 | 113 | 19 |  Tanska | 44 |  |
| Pantilimon, CostelCostel Pantilimon | mv | 2016–2018 |  |  |  Romania | 27 |  |
| Porter, GaryGary Porter | kk | 1984–1997 |  |  |  Englanti | 0 |  |
| Rice, PatPat Rice | p | 1980–1984 | 137 | 1 |  Pohjois-Irlanti | 49 |  |
| Roeder, GlennGlenn Roeder | p | 1989–1991 | 86 | 3 |  Englanti | 0 |  |
| Rose, DannyDanny Rose | p | 2009 | 7 | 0 |  Englanti | 26 |  |
| Rosenthal, RonnyRonny Rosenthal | h | 1997–1999 | 39 | 11 |  Israel | 60 |  |
| Sansom, KennyKenny Sansom | p | 1994 |  |  |  Englanti | 86 |  |
| Sherwood, TimTim Sherwood | kk | 1987–1989 | 51 | 2 |  Englanti | 3 |  |
| Shittu, DannyDanny Shittu | p | 2006–2008 | 75 | 11 |  Nigeria | 32 |  |
| Suárez, MarioMario Suárez | kk | 2016–2017 |  |  |  Espanja | 3 |  |
| Talbot, BrianBrian Talbot | kk | 1985–1986 |  |  |  Englanti | 6 |  |
| Townsend, AndrosAndros Townsend | kk | 2011 |  |  |  Englanti | 13 |  |
| Tőzsér, DánielDániel Tőzsér | kk | 2014–2015 | 66 | 5 |  Unkari | 31 |  |
| Welbourne, DuncanDuncan Welbourne | p | 1963–1974 | 457 | 25 |  Englanti | 0 |  |
| Williams, MarkMark Williams | p | 1999–2000 |  |  |  Pohjois-Irlanti | 36 |  |
| Williamson, MikeMike Williamson | p | 2009 |  |  |  Englanti | 0 |  |
| Young, AshleyAshley Young | kk | 2003–2007 | 110 | 22 |  Englanti | 39 |  |

Selitykset: Paikka = pelipaikka, vuodet = ensimmäinen ja viimeinen pelivuosi seuran edustusjoukkueessa, ottelut = kaikki ottelut seuran edustusjoukkueessa, mo = maaottelut.

Lähteet
-------

1. ↑  Vicarage Road footballgroundguide.com. Viitattu 10.6.2015. (englanniksi)
2. 1 2  Watford: Season history Premier League. Viitattu 18.5.2019. (englanniksi)
3. ↑  Burt, Jason: Javi Gracia close to agreeing new three-year deal with Watford *The Telegraph*.  10.10.2018. Viitattu 18.5.2019. (englanniksi)
4. ↑  Tuloksia.  *Turun Sanomat*, 13.5.2019, s. 25.
5. ↑  Lund, Sakari: Manchester Citylle historiallinen voitto uskomattomilla murskalukemilla  18.5.2019. Yle. Viitattu 18.5.2019.
6. ↑  Teiskonlahti, Riku: Jalkapallo *Helsingin Sanomat*.  26.7.2020. Viitattu 15.4.2021.
7. ↑  Nordin Amrabat *Soccerbase*. Viitattu 29.5.2019. (englanniksi)
8. ↑  Amrabat, Nordin *National Football Teams*. Viitattu 29.5.2019. (englanniksi)
9. ↑  Essaid Belkalem *Soccerbase*. Viitattu 29.5.2019. (englanniksi)
10. ↑  Belkalem, Essaïd *National Football Teams*. Viitattu 29.5.2019. (englanniksi)
11. ↑  Miguel Britos *Soccerbase*. Viitattu 20.8.2019. (englanniksi)
12. ↑  Lloyd Doyley *Soccerbase*. Viitattu 29.5.2019. (englanniksi)
13. ↑  Doyley, Lloyd *National Football Teams*. Viitattu 29.5.2019. (englanniksi)
14. ↑  Heidar Helguson *Soccerbase*. Viitattu 29.5.2019. (englanniksi)
15. ↑  Helguson, Heiðar *National Football Teams*. Viitattu 29.5.2019. (englanniksi)
16. ↑  David James *Soccerbase*. Viitattu 29.5.2019. (englanniksi)
17. ↑  James, David *National Football Teams*. Viitattu 29.5.2019. (englanniksi)
18. ↑  11. Adam Johnson *Soccerbase*. Viitattu 29.5.2019. (englanniksi)
19. ↑  Johnson, Adam *National Football Teams*. Viitattu 29.5.2019. (englanniksi)
20. ↑  3. Danny Rose *Soccerbase*. Viitattu 29.5.2019. (englanniksi)
21. ↑  Danny Rose The Football Association. Viitattu 29.5.2019. (englanniksi)
22. ↑  Ronny Rosenthal *Soccerbase*. Viitattu 29.5.2019. (englanniksi)
23. ↑  Rosenthal, Roni *National Football Teams*. Viitattu 29.5.2019. (englanniksi)
24. ↑  18. Ashley Young *Soccerbase*. Viitattu 29.5.2019. (englanniksi)
25. ↑  Ashley Young The Football Association. Viitattu 29.5.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Watford FC**.
* Watford FC:n sivusto
* Soccerbase – paljon Watford-tietoa (Arkistoitu – Internet Archive)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Englannin Valioliiga |
| --- |
|  |
| Seurat | 

|  |  |
| --- | --- |
| 2023–2024 | 
* Arsenal
* Aston Villa
* Bournemouth
* Brentford
* Brighton & Hove Albion
* Burnley
* Chelsea
* Crystal Palace
* Everton
* Fulham
* Liverpool
* Luton Town
* Manchester City
* Manchester United
* Newcastle United
* Nottingham Forest
* Sheffield United
* Tottenham Hotspur
* West Ham United
* Wolverhampton Wanderers

 |
|  |
| Entiset | 
* Barnsley
* Birmingham City
* Blackburn Rovers
* Blackpool
* Bolton Wanderers
* Bradford City
* Cardiff City
* Charlton Athletic
* Coventry City
* Derby County
* Huddersfield Town
* Hull City
* Ipswich Town
* Leeds United
* Leicester City
* Middlesbrough
* Norwich City
* Oldham Athletic
* Portsmouth
* Queens Park Rangers
* Reading
* Sheffield Wednesday
* Southampton
* Stoke City
* Sunderland
* Swansea City
* Swindon Town
* Watford
* West Bromwich Albion
* Wigan Athletic
* Wimbledon

 |

 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Englannin mestaruussarja |
| --- |
|  |
| Seurat | 

|  |  |
| --- | --- |
| 2023–2024 | 
* Birmingham City
* Blackburn Rovers
* Bristol City
* Cardiff City
* Coventry City
* Huddersfield Town
* Hull City
* Ipswich Town
* Leeds United
* Leicester City
* Middlesbrough
* Millwall
* Norwich City
* Plymouth Argyle
* Preston North End
* Queens Park Rangers
* Rotherham United
* Sheffield Wednesday
* Southampton
* Stoke City
* Sunderland
* Swansea City
* Watford
* West Bromwich Albion

 |
|  |
| Entiset | 
* Aston Villa
* Barnsley
* Blackpool
* Bolton Wanderers
* Bournemouth
* Brentford
* Brighton & Hove Albion
* Burnley
* Burton Albion
* Charlton Athletic
* Colchester United
* Crewe Alexandra
* Crystal Palace
* Derby County
* Doncaster Rovers
* Fulham
* Gillingham
* Luton Town
* Milton Keynes Dons
* Newcastle United
* Nottingham Forest
* Peterborough United
* Portsmouth
* Reading
* Scunthorpe United
* Sheffield United
* Southend United
* West Ham United
* Wigan Athletic
* Wolverhampton Wanderers
* Wycombe Wanderers
* Yeovil Town

 |

 |

 |